open-index/open-wikipedia-markdown huggingface dataset:
Aziz Akhannouch

**Aziz Akhannouch** (; s. 1961) on marokkolainen miljardööri ja poliitikko, joka aloitti maansa pääministerinä lokakuussa 2021. Akhannouchin johtama liberaali RNI-puolue  voitti syksyn parlamenttivaalit, ja kuningas Muhammad VI nimitti pääministeriksi liittolaisenaan pidetyn Akhannouchin.

Akhannouch on toiminut aiemmin maatalous- ja kalastusministerinä sekä Souss-Massan alueen maaherrana. Hän opiskeli hallintotieteitä  Kanadassa, Sherbrooken yliopistossa. Hän on myös Aqua Group-nimisen polttoainejakelu- ja viestintäteknologia-alan yrityksen toimitusjohtaja.

## Lähteet
Fulvio Tomizza

**Fulvio Tomizza** (1935 Materada, Istria, Jugoslavia – 1999 Trieste, Italia) oli italialainen kirjailija. Hän hyödynsi tuotannossaan omaelämäkerrallisia aineksia.

Tomizza oli italialais-kroatialaisen kulttuurin edustaja. Toisen maailmansodan jälkeen hän asettui Italiaan mutta käsittelee tuotannossaan vaiheita, jolloin väestö joutui päättämään, missä asuisi Jugoslavian ja Italian välisen rajan siirron jälkeen.

## Palkinnot ja tunnustukset
* Viareggio-palkinto
* Strega-palkinto

## Lähteet

## Aiheesta muualla

* Marianna Deganutti, Writing exile: Fulvio Tomizza A study on the author, University of Oxford, St Hugh’s College 2014
Muskegonin piirikunta

**Muskegonin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 175&nbsp;824 vuonna 2020. Piirikunnan hallintokeskus on Muskegonin kaupunki. Piirikunta on perustettu vuonna 1857.

## Lähteet

## Aiheesta muualla
Moments (Daruden albumi)

**Moments** on Daruden neljäs albumi, joka julkaistiin 14. elokuussa 2015.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Mehudisko

**Mehudisko**  on Tea Hiillosteen kolmas studioalbumi. Se julkaistiin 12. elokuuta 2013.
## Kappaleet
# 
# 
# 
# 
# 
# 
# 
# 
# 
# 

## Lähteet
Säynätsalon kirjasto

**Säynätsalon kirjasto** on Jyväskylän Säynätsalon pitäjässä toimiva yleinen kirjasto. Se on nykyään Jyväskylän kaupunginkirjaston lähikirjasto ja osa Keski-Suomen maakunnan kirjastojen vuonna 2013 muodostamaa kirjastokimppaa eli Keski-kirjastoja.

Säynätsalon ensimmäinen kirjasto perustettiin vuonna 1926 arkkitehti Wivi Lönnin koulurakennukseksi suunnittelemaan seurojentaloon. Vuonna 1952 Säynätsalon kunnankirjastolle valmistuivat uudet tilat Alvar Aallon suunnitteleman Säynätsalon kunnantalon siipirakennukseen. Säynätsalon vuosina 1949–1952 rakennetun kunnantalon katsotaan kuuluvan Aallon keskeiseen tuotantoon. Se on ensimmäisiä Aallon 1950-luvun arkkitehtuuria kuvastaneista punatiilisistä rakennuksista. Rakennus on kokonaistaideteos, jossa punatiilen ja suomalaisen puun käyttö sekä pelkistetty muotoilu herättävät ihailua. 

Kirjaston käytössä oli helmikuusta 1952 lähtien 175 neliömetrin laajuiset tilat. Aalto suunnitteli kirjastolle kuten muuallekin Säynätsalon kunnantaloon myös uniikkeja valaisimia ja kalusteita. Vuonna 1981 kirjaston tilat laajenivat kaksinkertaisiksi arkkitehtitoimisto Mikko Lintulan suunnitteleman peruskorjauksen yhteydessä, kun aiemmat liiketilat kirjaston alapuolelta kunnostettiin kirjastokäyttöön. Vuosina 1996–1997 kirjastossa tehtiin uusia peruskorjauksia arkkitehti Ulla Teittisen suunnitelmien pohjalta.   

Säynätsalon kirjaston ohella Säynätsalossa toimi kaksi lainausasemaa 1950-luvun alkupuolella (Muuratsalon ja Lehtisaaren kansakoulu), mutta ne lakkautettiin vuonna 1954. Säynätsalon kunta liittyi osaksi Jyväskylää vuoden 1993 alussa. Tällöin Säynätsalon kirjaston asema vaihtui kunnankirjastosta yhdeksi Jyväskylän kaupunginkirjaston lähikirjastoista. 

## Lähteet
Gibbons

**Gibbons** on muun muassa seuraavien henkilöiden sukunimi:

* Beth Gibbons (s. 1965),  brittiläinen laulaja ja lauluntekijä
* Billy Gibbons (s. 1949), yhdysvaltalainen kitaristi ja laulaja
* Brian Gibbons (s. 1988), yhdysvaltalainen jääkiekkoilija
* Cedric Gibbons (1893–1960), yhdysvaltalainen elokuvalavastaja
* Dave Gibbons (s. 1949), brittiläinen sarjakuvapiirtäjä
* Ian Gibbons (1952–2019), brittiläinen kosketinsoittaja
* Jim Gibbons (s. 1944), yhdysvaltalainen republikaanisen puolueen poliitikko
* Orlando Gibbons (1583–1625), brittiläinen säveltäjä ja urkuri
* Sam Gibbons (1920–2012), yhdysvaltalainen demokraattisen puolueen poliitikko
* Tex Gibbons (1907–1984), yhdysvaltalainen koripalloilija ja olympiavoittaja
Käsinukke

**Käsinukke** on kankaasta tehty nukke, jonka sisällä pidetään kättä näyttelemisen helpottamiseksi. Käsinukkeja käytetään lapsille suunnatuissa nukketeatterinäytöksissä.

Tunnettu nukketeatteriin perustuva tv-sarja on The Muppet Show, josta tehtiin myöhemmin myös elokuva. Suomessa tunnettuja hahmoja ovat Ransu Karvakuono ja sen kaksi ystävää Eno-Elmeri ja Riku.
Saint-Péreuse

**Saint-Péreuse** on kunta Ranskassa Nièvren departementissa Burgundi-Franche-Comtén alueella. Se sijaitsee noin 53 kilometriä Neversin kaupungista itään.

Kylä on rakennettu kukkulalle, josta on näkymät Veynonjoen laaksoon. Kunnan alueella on kolme linnaa. *Château de Saint-Péreuse* on tosin raunioitunut. Se tuhottiin Ludvig XI:n joukkojen piirityksen jälkeen 1400-luvulla, jolloin he löivät Kaarle Rohkean joukot. Samalla vuosisadalla on rakennettu linna *Château de Besne*, jonka rakenteita on myöhempinä vuosisatoina muutettu huomattavasti. Kolmas linna *Château de Saulières* on rakennettu 1700-luvulla.

## Lähteet

## Aiheesta muualla
Persona Non Grata

**Persona Non Grata**  on metalliyhtye Exoduksen yhdestoista studioalbumi, joka julkaistaan 19. marraskuuta 2021.
## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Gary Holt - kitara
* Tom Hunting - rummut
* Steve “Zetro” Souza - laulu
* Jack Gibson - basso
* Lee Altus - kitara

## Arvostelut
* Imperiumi: 6-/10
* Inferno: 
* Kaaoszine: 8/10
* Soundi: 

## Aiheesta muualla
* 
* 

## Lähteet
Palokan kirjasto

**Palokan kirjasto** on Jyväskylässä toimiva yleinen kirjasto. Se on Jyväskylän kaupunginkirjaston aluekirjasto ja osa Keski-Suomen maakunnan kirjastojen vuonna 2013 muodostamaa kirjastokimppaa eli Keski-kirjastoja.

Palokan aluekirjasto on osa arkkitehtitoimisto Perko Oy:n (pääsuunnittelija Tomi Perko) suunnittelemaa Palokan koulukeskusta, jossa toimii myös Palokan yhtenäiskoulu. Lainausmäärältään Palokan kirjasto kuuluu Jyväskylän vilkkaimpiin kirjastoihin. Kirjaston uudisrakennus otettiin käyttöön elokuussa 2012 osana Palokan uutta koulukeskusta. Palokan kirjastossa on muun muassa pelihuone. Kirjasto lukeutuu Jyväskylän laajemman aukioloaikojen itsepalvelukirjastojen joukkoon.

## Lähteet

## Aiheesta muualla
Marokon pääministeri

**Marokon pääministeri** on Marokon hallituksen johtaja. Pääministerin nimittää maan kuningas parlamenttivaalien jälkeen parlamentin suurimmasta puolueesta. Pääministeri valitsee hallituksensa muut ministerit neuvotellen parlamentin kanssa, ja kuningas nimittää nämä tehtäviinsä.

Marokko on monarkia, jossa kuninkaalla on aina viimeinen päätösvalta kaikissa keskeisissä kysymyksissä, joten hallituksen tehtävänä on lähinnä toteuttaa kuninkaan suunnitelmia.

## Lähteet
Blood In, Blood Out

**Blood In, Blood Out**  on metalliyhtye Exoduksen kymmenes studioalbumi, joka julkaistiin 14. lokakuuta 2014.
## Kappaleet
# 
# 
# 
# 
# 	
# 	 
#  
# 
# 
# 
# 

## Arvostelut
* Imperiumi: 6½/10
* Inferno : 
* Kaaoszine: 8/10
* Soundi: 

## Aiheesta muualla
* 
* 

## Lähteet
Oskari Joki

**Oskari Joki** (s. 16. kesäkuuta 1977) on suomalainen pesäpalloilija. Joki edusti urallaan Superpesiksessä Hyvinkään Tahkoa, Oulun Lippoa ja Kinnarin Pesistä. Joki saavutti urallaan yhden SM-hopean kaudella 2003 ja yhden SM-pronssin kaudella 2000. Joki pelasi urallaan kaksi A-poikien ja yhden B-poikien Itä-Länsi-ottelun. Joki pelasi urallaan 126 Superpesiksen runkosarjaottelua. Näissä hän löi yhden kunnarin ja kahdeksan tavallista juoksua, toi 94 juoksua ja keräsi 331 kärkilyöntiä. Joki pelasi urallaan 40 Superpesiksen ylemmän loppusarjan ottlua. Näissä hän löi yhden kunnarin ja kaksi tavallista juoksua, toi 45 juoksua ja keräsi 108 kärkilyöntiä.

## Lähteet
Chris Dickerson (frisbeegolfaaja)

**Chris Dickerson** (s. 1993) on yhdysvaltalainen frisbeegolfaaja ja vuoden 2020 USDGC:n voittaja.

Dickerson on voittanut urallaan 146 turnausta ja saanut palkintorahoja noin 220 000 dollaria. Hän voitti Disc Golf Pro Tourin kahdesti peräkkäin vuosina 2018 ja 2019.

## Saavutukset

### Major-turnaukset

**[[United States Disc Golf Championship]]**
* Voitto 2020

**Champions Cup**
* Voitto 2022

### Disc Golf Pro Tour

**Disc Golf Pro Tour Championship**
* Voitto 2018 ja 2019 
* Toinen 2020

**Turnausvoitot**
* Green Mountain Championship 2021

## Lähteet
Lifeline SPAC I

**Lifeline SPAC I** on suomalainen pörssiyhtiö.

Yhtiö on Suomen toinen Spac-yhtiö, ja se listautui Helsingin pörssiin 15.10.2021. Yhtiön kymmenen suurimman osakkeenomistajan joukossa ovat muun muassa Varma, Mandatum Henkivakuutusyhtiö ja suomalaisia perheyhtiöitä. Yhtiö ilmoitti 5.7.2024 yhdistyvänsä korkean teknologian nanoputkiyhtiö Canatu Oy:n kanssa.   

## Lähteet

## Aiheesta muualla
* Verkkosivusto
Metallum Nostrum

**Metallum Nostrum** on Powerwolfin 11. tammikuuta 2019 julkaistu cover-albumi.
## Kappaleet
#  (Judas Priest cover)
#  (Running Wild cover)
#  (Savatage cover)
#  (Chroming Rose cover)
#  (Gary Moore cover)
#  (Ozzy Osbourne cover)
#  (Amon Amarth cover)
#  (Iron Maiden cover)
#  (Black Sabbath cover)
#  (Judas Priest cover)

## Lähteet

## Aiheesta muualla
* 
*
Will Schusterick

**Will Schusterick** (s. 1992) on yhdysvaltalainen frisbeegolfaaja ja kolminkertainen USDGC:n voittaja.

## Saavutukset

### Major-turnaukset

**[[Frisbeegolfin maailmanmestaruuskilpailut|Maailmanmestaruuskilpailut]]**
* Toinen 2011
* Kolmas 2012 ja 2015

**[[United States Disc Golf Championship]]**
* Voitto 2010, 2012 ja 2014

**[[European Open (frisbeegolf)|European Open]]**
* Kolmas 2013

## Lähteet
Episulfidit

**Episulfidit** eli **tiiraanit** ovat orgaanisia yhdisteitä, joille tunnusomainen funktionaalinen ryhmä on kahden hiiliatomin ja yhden rikkiatomin muodostama kolmiatominen rengas. Ne ovat siis epoksidien analogeja. Yksinkertaisin episulfidi on etyleenisulfidi.

## Ominaisuudet ja valmistus
Episulfidit ovat rengasjännityksen vuoksi hyvin reaktiivisia ja voivat polymeroitua itsestään. Mitä enemmän renkaassa on substituentteina orgaanisia ryhmiä, sitä stabiilimpia ne ovat. Nukleofiilit reagoivat episulfidien kanssa, jolloin rengasrakenne avautuu ja reaktio on vastaava kuin mikä tapahtuu epoksideille. Episulfidit voidaan hapettaa episulfidioksideiksi tai pelkistää alkeeneiksi fosfiinien avulla.
:

Episulfidien valmistamiseen on useita menetelmiä. Tyypillisimmät tavat ovat epoksidien ja tiosyanaattien tai tioureajohdannaisten reaktio, hydroksitiolien reaktio fosgeenin kanssa ja muodostuvan tiokarbonaatin kuumentaminen tai β-halotiolin reaktio emäksen kanssa. Eräät rikkiyhdisteet reagoivat alkeenien kanssa episulfideiksi.
:

## Lähteet
Jämsän pääkirjasto

**Jämsän pääkirjasto** on keskisuomalaisessa Jämsän kaupungissa toimiva yleinen kirjasto. Se on Jämsän kaupunginkirjaston pääkirjasto ja osa Keski-Suomen maakunnan kirjastojen vuonna 2013 muodostamaa kirjastokimppaa eli Keski-kirjastoja.

Kirjastotoiminta alkoi Jämsässä 1860-luvulla; 150-vuotiasta kirjastotoimintaan juhlistettiin vuonna 2012. Jämsän pääkirjasto oli tässä vaiheessa käynyt ahtaaksi, päässyt jo huonoon kuntoon, kaipasi perusteellista remonttia ja lisätiloja. Sisäilmaongelmien vaivaamasta kirjastorakennuksesta jouduttiin muutamaa vuotta myöhemmin luopumaan. Vuoden 2016 alussa Jämsän pääkirjasto siirtyi väistötiloihin, vuonna 1969 rakennettuun Jämsänkosken virastotaloon. Syksyllä 2021 uutisoitiin päätöksestä siirtää Jämsän pääkirjasto alkuvuodesta 2022 kaupungin keskustassa sijaitseviin, Forumin liikekiinteistöstä vuokrattuihin tiloihin. Pääkirjasto avasi asiakkaille ovensa uusissa tiloissa kesäkuussa. Samassa Raitti-kokonaisuudessa ovat myös kaupungin neuvonta, nuorisotilat ja vapaa-aikapalvelut. 
  
Pääkirjaston ja sen lehtilukusalin ohella Jämsässä kunnallisia kirjastopalveluja tarjotaan omatoimikirjastoissa Kuoreveden kirjastossa Hallissa, Länkipohjan kirjastossa Längelmäellä, Jämsänkoskella ja Severus-kirjastoauton kautta. Lisäksi jämsäläisten käytössä ovat muut Keski-kirjastojen toimipisteet ja verkkoaineistot.

## Lähteet
Elina Björkengren

**Ida Elina Björkengren-Aarne** (9. toukokuuta 1909 Talikkala, Viipurin maalaiskunta – 21. tammikuuta 1978 Helsinki) oli suomalainen taidemaalari.

Elina Björkengrenin vanhemmat olivat räätäli Otto Björkengrén (1872–1927) ja Ida Katarina Sofia Winter (1873–1943). Hän oli naimisissa kultaseppä Eino Leo Aarneen (1908−1984) kanssa.

Viipurissa 1930-luvulla asunut Björkengren maalasi useita diplomaattikunnan edustajien muotokuvia, muun muassa Ranskan lähetystösihteerin rouvan, madame Blanchetain, Japanin asiainhoitajan Ichikawan ja Jugoslavian pääkonsulin Schajkovitchin muotokuvat. Vuonna 1936 hän maalasi tilaustyönä marsalkka Józef Piłsudskin muotokuvan.

## Lähteet

## Aiheesta muualla
* Suomalaisen kuvataiteen bibliografia : Björkengren, Elina
Heimo Turunen

**Heimo Kyösti Turunen** (22. joulukuuta 1916 Ilomantsi – 22. tammikuuta 1990 Kuopio) oli suomalainen yritysjohtaja, joka sai teollisuusneuvoksen arvonimen.

Heimo Turusen vanhemmat olivat kauppias Antti Turunen ja Hanna Vappu Tahvanainen ja puoliso vuodesta 1946 Veera Elina Mönkkönen. Kansakoulun käytyään Turunen tuli 15-vuotiaana työnjohtajaksi Hackmanille. Vuonna 1939 hänestä tuli myyntimies Turo-yhtiöön, jonka perustajiin hänen veljensä Oiva Turunen kuului. Myös Heimo Turusen vaimon 1950 perustamassa Essilä-vaateyrityksessä, joka valmisti aluksi esiliinoja, Turunen hoiti alkujaan myyntiä oman työnsä ohella. Hänestä tuli kuitenkin sittemmin yrityksen toimitusjohtaja. Yrityksen palkattua useita kymmeniä työntekijöitä jo 1950-luvun puoliväliin mennessä ja rakennettua uudet tuotantotilat 1961 se pääsi mukaan valmisvaateteollisuuden, erityisesti urheilu- ja ulkoiluvaatteiden mutta myös farkkujen ja päällystakkien kysynnän kasvuun. Vuonna 1975, kun Heimo Turunen siirtyi toimitusjohtajan työstä yrityksen hallituksen puheenjohtajaksi, sillä oli jo 330 työntekijää. Menestyksestä huolimatta yhtiö ajautui konkurssiin 1979. Vuonna 1967 teollisuusneuvoksen arvonimen saanut Turunen toimi myös talviurheilun piirissä, hän oli Puijon talvikisojen järjestelytoimikunnan jäsen ja hänen yrityksensä lahjoitti Suomen Hiihtoliitolle olympia- ja maailmanmestaruuskisoihin hiihtopuvut vuodesta 1958 lähtien sekä kehitti hiihtomaajoukkueen asusteita liiton kanssa.  

## Lähteet
Spiders (yritys)

**Spiders** on ranskalainen videopelejä kehittävä yritys, joka on perustettu vuonna . Bigben Interactive (nykyisin nimellä Nacon) osti yrityksen vuonna 2019.

Elokuussa 2024 yrityksen työntekijät menivät lakkoon ja julkaisivat avoimen kirjeen yrityksen johdolle vastalauseena työtekijöiden kohtelulle ja yrityksen ongelmakohdille.

## Pelit
Yrityksen pelejä ovat **, *[[Bound by Flame]]*, *[[The Technomancer]]*, *[[Greedfall]]* ja *[[Steelrising]]*.

## Lähteet

## Aiheesta muualla
* Profiili MobyGamesissä
Nacon

**Nacon** on ranskalainen videopelejä julkaiseva yritys.

Yritys muutti nimen vuonna 2020 kun se yhdisti pelaamiseen tarkoitettujen oheislaitteiden valmistajan Naconin ja pelien julkaisemiseen keskittyneen Bigben Interactiven.

Yritys on ostanut muun muassa Cyaniden, Eko Softwaren, Kylotonnin sekä Spidersin.

Nacon on kertonut keskittyvänsä AA-peleihin, jotka se määrittelee tuotteiksi, joiden budjetti on yhdestä 20 miljoonaan euroa ja ennakoitu myynti  ja kolmen miljoonan kappaleen välillä.

25. helmikuuta 2026 Nacon ilmoitti itsensä maksukyvyttömäksi ja hakevansa itseään Ranskassa yrityssaneeraukseen. Naconin tavoitteena on varmistaa toimintansa jatkuvuus ja työpaikkojen säilyttäminen samalla kun sen velkojen järjestelyä neuvotellaan uudelleen.

## Lähteet

## Aiheesta muualla
* Profiili MobyGamesissä
Galina Beljajeva

**Galina Beljajeva** viittaa seuraaviin henkilöihin:

* Galina Beljajeva (s. 1951), kazakstanilainen ampumaurheilija
* Galina Beljajeva (s. 1961), venäläinen näyttelijä
* Galina Beljajeva (s. 1967), venäläinen ampumaurheilija
Rubysuklaa

**Rubysuklaa** tai **rubiinisuklaa** on vuosina 2004–2017 kehitelty uusi suklaatyyppi. Se on väriltään vaaleanpunaista, mikä johtuu siitä ettei sitä ole ruskean suklaan tavoin fermentoitu vaan happokäsitelty. Suklaatyypin toi markkinoille belgialais-sveitsiläinen kaakaonjalostusyhtiö Barry Callebaut vuonna 2017, ja sitä on markkinoitu ”maailman harvinaisimpana suklaana”, jonka saatavuus on ollut rajoitettua. Toisaalta valmistusprosessi soveltuu erinomaisesti massatuotantoon myös halvemmista kaakaolaaduista. Vaaleanpunaisella värillä nähdään olevan suurta kaupallista potentiaalia. Maultaan rubysuklaata kuvataan marjaisan hapokkaaksi. Rubysuklaa on herättänyt kiistelyä muun muassa fosforihappoa käyttävän teollisen valmistusprosessinsa takia, eivätkä monet suklaa-asiantuntijat hyväksy sitä.

## Lähteet

## Aiheesta muualla
Heikki Kurikka

**Heikki Artturi Kurikka** (31. lokakuuta 1887 Kuortane – 6. toukokuuta 1972 Helsinki) oli eteläpohjalainen yrittäjä ja yritysjohtaja, joka tuli tunnetuksi etenkin sahateollisuuden edistäjänä eri puolilla Suomea, mutta myös muun muassa laivanvarustajana. Hän sai kauppaneuvoksen arvon vuonna 1948. Heikki Kurikan liikekumppanina oli usein veli Svante Kurikka, joka sai kauppaneuvoksen arvon 1962. Heikki Kurikan työtä sahateollisuudessa jatkoi hänen poikansa, ekonomi Heikki Olavi Kurikka.

Kurikka syntyi Kuortaneella, jossa hänen isänsä, myös nimeltään Heikki Kurikka, harjoitti maanviljelyn ohella sahatoimintaa. Kun isä yhdessä Salomon Niinimaan ja Juho Heikkilän kanssa osti vuonna 1912 Kouran höyrysahan Nurmosta, sen johtoon asetetettiin 25-vuotias poika Heikki, joka oli käynyt Tuomarniemen metsänvartijakoulun. Sittemmin Heikki Kurikka nuorempi oli perustamassa, omistamassa ja johtamassa monia puunjalostusyrityksiä. Näitä olivat Suolahden Puu Oy (per. 1927), Vuokalan Saha Oy Savonrannalla (ost. 1939), Viitasaaren Saha Oy (myllytoimintaa vuodesta 1940), Alavuden Puunjalostustehdas Oy (per. 1917) sekä kyllästettyä puuta valmistanut Lapinkesto Oy Aavasaksalla. 1960-luvulta alkanut rakennemuutos teki monista pienistä sahoista huonosti kannattavia, ja monet Heikki Kurikan sahayrityksistä myytiin Rauma-Repolalle.

Koska valtaosa Kurikan omistamien sahojen tuotannosta vietiin ulkomaille, Heikki Kurikka kiinnostui 1930-luvun alussa myös rahtilaivatoiminnasta. Hän perusti neljä varustamoa, jotka olivat Vaasan Laiva Oy, Kouran Laiva Oy, Kurikan Laiva Oy ja Kuurtanes Oy. Yhtiöillä oli suurimmillaan neljä noin 5;000 dwt:n höyrylaivaa (*Koura, Kemi, Kurikka* ja *Kuurtanes*) ja vuodesta 1962 lähtien lippulaivana 13&nbsp;000 dwt:n kokoinen *[[M/S Vaasa Leader]]*, jolla kuljetettiin useiden vuosien ajan Euroopasta Kanadan länsirannikon Vancouveriin muun muassa Volkswagen-autoja osana Vaasan Laivan ja Suomen Tankkilaivan yhteistä Tyynenmeren rahtilinjaa nimeltä Vaasa Line. Pääosa alusten lastista oli Suomen satamista lähdettäessä puutavaraa. Kurikan yhtiöt harjoittivat merenkulkua aina 1970-luvulle asti, jolloin laivat myytiin suuremmille varustamoille.

Sahateollisuuden ja varustamotoiminnan ohella Heikki Kurikka perusti tiilitehtaita, joista kaksi oli Ilmajoella ja yksi Ylivieskassa. Kurikka hankki omistukseensa myös metsää sekä Kaltsilan kartanon Vesilahdella.

## Lähteet

## Aiheesta muualla
* Heikki A. Kurikan varustamo-osakkuudet, Pörssitieto G. Kock 2017
* Kansallisbiografia, Suomen talouselämän vaikuttajat: Kauppaneuvos Heikki Kurikka (1887–1972)
Markku Suonenvirta

**Markku Suonenvirta** (s. 12. huhtikuuta 1955) on entinen poliisi, voimanostaja ja voimamies.

Hän on yhdessä Ilkka Nummiston kanssa Suomen vahvin mies -kisan perustaja, sekä kilpailun voittaja vuodelta 1989.

## Lähteet
Davlat Bobonov

**Davlat Bobonov** (s. 7. kesäkuuta 1997) on uzbekistanilainen judoka, maailmanmestari ja olympiamitalisti. 

Bobonov saavutti pronssia Tokion olympialaisissa 90 kg sarjassa. Tokiossa hän oli myös osa Uzbekistanin joukkuetta joukkuekilpailussa, mutta maa jäi yhdeksännelle sijalle. Hän voitti 90-kiloisten maailmanmestaruuden Taškentissa 2022. Bobonovilla on myös yksi MM-hopea vuodelta 2021 ja MM-pronssia samalta vuodelta.

Hän voitti Aasian-mestaruuden 2021. Hän on ollut kolmas Universiadeissa 2019 ja alle 18-vuotiaiden Aasian-mestaruuskilpailuissa 2014. IJF World Tourin kilpailuissa hänellä on kaksi voittoa, kolme kakkossijaa ja kolme kolmossijaa.

## Lähteet
Stellaarinen musta aukko

**Stellaarinen musta aukko** on musta aukko, joka on syntynyt massiivisen tähden luhistuessa. Aukon muodostuminen tapahtuu hypernovan tai gammasädepurkauksen osana. Niistä on käytetty myös termiä *kollapsaari* ().

## Ominaisuudet
Niin sanotun "karvattomuusteoreeman" mukaan mustilla aukoilla on vain kolme ulkoisesti havaittavaa ominaisuutta: massa, sähkövaraus, ja pyörimismäärä. Stellaarisen mustan aukon pyörimismäärä on jäänne sen muodostaneen tähden pyörimismäärästä. 

Jos luhistuvan tähden massa jää alle Tolmanin–Oppenheimerin–Volkoffin rajan, siitä muodostuu joko neutronitähti tai valkoinen kääpiö (jos massa on alle Chandrasekharin rajan). Jos tähden massa ylittää TOV-rajan, mikään prosessi ei pysäytä luhistumista ja siitä muodostuu musta aukko. Stellaaristen mustien aukkojen massa vaihtelee noin viidestä Auringon massasta (M_\bigodot) joihinkin kymmeniin Auringon massoihin.

## Röntgenkaksoistähdet
Stellaarisia mustia aukkoja on vaikea havaita suoraan niiden suhteellisen pienen massan ja pienen koon vuoksi. Sellainen voi kuitenkin olla röntgenkaksoistähden röntgensäteilijä neutronitähden sijaan. Ne voidaan erottaa toisistaan mustan aukon suuremman massan (>3 M_\bigodot) perusteella. Tunnetuin esimerkki on Cygnus X-1, jonka mustan aukon massa on ~15 M_\bigodot.

## Katso myös
* Supermassiivinen musta aukko
* Primordiaalinen musta aukko

## Lähteet
Maryana Iskander

**Maryana Felib Iskander** (; 1. syyskuuta 1975 Kairo) on egyptiläissyntyinen yhdysvaltalainen juristi, joka on toiminut Wikimedia Foundationin toiminnanjohtajana tammikuusta 2022 lähtien. Huhtikuuhun 2021 saakka säätiön toiminnanjohtajana työskenteli Katherine Maher. Iskander työskenteli aiemmin kymmenen vuoden ajan toiminnanjohtajana eteläafrikkalaisessa Harambee Youth Employment Accelerator -kansalaisjärjestössä, jonka tavoitteena on vähentää nuorisotyöttömyyttä. Hän muutti nelivuotiaana perheensä kanssa Egyptistä Yhdysvaltoihin.

## Lähteet

## Aiheesta muualla
Intel i860

**i860** eli **Intel 80860** oli Intelin kehittämä RISC-mikroprosessori. Intel i860 oli ensimmäinen alusta, jolle Windows NT kehitettiin. Sen suorituskyky yleiskäyttöisenä suorittimena ja menetys markkinoilla jäi hyvin vajavaiseksi, ja suoritinta käytettiin lähinnä apusuorittimena grafiikkakorteissa ja digitaaliseen signaalinkäsittelyyn.

Intel esitteli i860:n vuonna 1989 ja lopetti sen 1990-luvun puolivälissä.
i860 oli 32-bittinen prosessori, jossa oli 64-bittinen ulkoinen dataväylä.
Intel itse mainosti prosessoria 64-bittisenä.

Prosessorissa oli 32 32-bittistä yleiskäyttöistä kokonaislukurekisteriä ja 32 32-bittistä liukulukurekisteriä. Liukulukurekistereitä pystyi käyttämään pareittain 64-bittisille liukuluvuille.

i860 pystyi suorittamaan liukulukukomentoja joko liukuhihnalla tai skalaarisesti peräkkäinen, joka vaati kolmesta neljään kellosykliä käskyä kohden. Liukuhihnalla käskyt voitiin pilkkoa kolmeen tai neljään vaiheeseen. Kaksoiskäskymoodi pystyi aloittamaan yhden kokonaislukukäskyn ja yhden liukulukukäskyn kellojaksoa kohden, mutta kaksoiskäskymoodiin siirtyminen ja poistuminen vaativat kaksi kellojaksoa, joka teki siitä vaikean käyttää muutoin kuin käsin tehdyllä assembly-koodilla.
Suorittimessa oli pieni grafiikkaprosessori lisättynä sen matematiikkaprosessoriin.

Suorittimesta oli 80860XP-malli, joka oli parannettu versio 80860XR:stä ja sisälsi suuremman välimuistin sekä moniprosessointituen.

Intel korvasi suorittimen StrongARM-sarjalla.

## Käyttökohteet
Suoritin oli käytössä Oki Electricin OKI Station 7300 -työasemassa.

## Lähteet

## Aiheesta muualla
* Dokumentaatiota BitSavers.orgissa
Tekoälyn etiikka

**Tekoälyn etiikka** tai **keinoälyn etiikka** on filosofian haara, jossa keskitytään erityisesti tekoälyyn liittyviin asioihin. 

## Katso myös
* LaMDA

## Lähteet
Please Excuse Me for Being Antisocial

**Please Excuse Me for Being Antisocial** on yhdysvaltalaisen rap-artistin Roddy Ricchin esikoisalbumi, joka julkaistiin Atlantic Recordsin kautta 6. joulukuuta 2019. Albumia myytiin julkaisuviikolla 101 tuhatta albumiyksikköä vastaava määrä Yhdysvalloissa ja se nousi ensimmäiselle sijalle Billboard 200 -albumilistalla. Albumi oli ylittänyt platinalevyrajan kaksinkertaisesti vuoden 2021 maaliskuuhun mennessä. Vuonna 2020 se palkittiin vuoden albumina BET Awards -gaalassa.

## Arvostelut
* AllMusic: 
* *[[New Musical Express|NME]]*: 

## Listasijoitukset

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Alfredo Pacheco

**Alfredo Alberto Pacheco** (1. joulukuuta 1982 Santa Ana – 27. joulukuuta 2015 Santa Ana) oli elsalvadorilainen jalkapalloilija, pelipaikaltaan vasen laitapuolustaja. Hänellä on El Salvadorin maajoukkueessa eniten maaotteluita, 85 kappaletta.

Pacheco edusti kotimaassaan FAS:ia, Águilaa ja Isidro Metapánia. Vuonna 2009 hän pelasi pohjoisamerikkalaisessa MLS:ssä 14 ottelua lainasopimuksella New York Red Bullsin joukkueessa.

Pacheco pelasi El Salvadorin maajoukkueessa ensimmäisen kerran marraskuussa 2002 ystävyysottelussa Yhdysvaltoja vastaan. Hän kuului El Salvadorin joukkueeseen vuosien 2003, 2007 ja 2009 CONCACAF Gold Cupissa ja pelasi kahdeksassa joukkueensa yhdeksästä ottelusta täydet minuutit. Vuoden 2003 turnauksessa hän teki maalin tappiollisessa puolivälieräottelussa Costa Ricaa vastaan. Kaikkiaan Pacheco pelasi 85 maaottelua ja teki niissä seitsemän maalia. Hän teki kaksi maalia kesäkuussa 2004 MM-karsintaottelussa Bermudaa vastaan ja tammikuussa 2009 UNCAF Nations Cupin ottelussa Belizeä vastaan. Viimeisen maaottelunsa hän pelasi toukokuussa 2013 Venezuelaa vastaan.

Pacheco sai syksyllä 2013 elinikäisen ottelukiellon sotkeuduttuaan monen muun pelaajan tavoin sopupeleihin. Hänet ammuttiin kuoliaaksi huoltoasemalla kotikaupungissaan Santa Anassa joulukuussa 2015.

## Lähteet
Dennis Alas

**Dennis Jonathan Alas Morales** (s. 10. tammikuuta 1985 San Salvador) on elsalvadorilainen jalkapalloilija, pelipaikaltaan keskikenttäpelaaja. Hänellä on El Salvadorin maajoukkueessa toiseksi eniten maaotteluita, 83 kappaletta.

Alas edusti seuratasolla kotimaassaan San Salvadoria, Luís Ángel Firpoa, Santa Teclaa sekä Yhdysvalloissa Real Marylandia vuonna 2008 ja Kosovossa Feronikelia kaudella 2014–2015.

Alas pelasi El Salvadorin maajoukkueessa ensimmäisen kerran lokakuussa 2002 ystävyysottelussa Meksikoa vastaan. Hän kuului El Salvadorin joukkueeseen vuosien 2007, 2009 ja 2011 CONCACAF Gold Cupissa. Vuoden 2007 turnauksessa hän teki maalin alkulohko-ottelussa Trinidad ja Tobagoa vastaan. Kaikkiaan Alas pelasi 83 maaottelua ja teki niissä kolme maalia. Viimeisen maaottelunsa hän pelasi lokakuussa 2012 MM-karsintaottelussa Meksikoa vastaan.

## Lähteet
Hiirikoski

**Hiirikoski** on sukunimi, joka on muun muassa seuraavilla suomalaisilla henkilöillä:

*Jenni Hiirikoski (s. 1987), jääkiekkoilija ja olympiamitalisti
*Joonas Hiirikoski (s. 1989), pesäpalloilija
Olga Potapova

**Olga Potapova** (, s. 16. joulukuuta 1976 Almaty) on kazakstanilainen jääkiekkoilija, joka pelasi hyökkääjänä. Hän edusti Kazakstania Salt Lake Cityn talviolympialaisissa 2002, joissa hän pelasi viisi ottelua keräten yhden syöttöpisteen. Potapova kuului Kazakstanin joukkueeseen myös viisissä MM-kilpailuissa vuosina 2001 Yhdysvalloissa, 2005 Ruotsissa, 2007 Kanadassa, 2009 Suomessa ja 2011 Sveitsissä. Aasian talvikisoissa Potapovan edustama Kazakstan voitti kultaa Changchunissa 2007 ja Astanassa ja Almatyssa 2011 sekä pronssia Gangwonissa 1999.

## Lähteet
Kasimir Lilius

**Karl August Kasimir Lilius** (30. huhtikuuta 1863 Tyrvää – 8. tammikuuta 1936 Hanko) oli suomalainen everstiluutnantti, pankinjohtaja ja liikemies. Hän toimi valtionhoitaja Carl Gustaf Emil Mannerheimin vanhempana adjutanttina ja kansliapäällikkönä 1919.

Liliuksen vanhemmat olivat Tyrvään kirkkoherra, rovasti Karl Efraim Lilius ja Matilda Helena von Knorring. Hän pääsi ylioppilaaksi 1881 Hämeenlinnan normaalilyseosta ja suoritti Haminan kadettikoulun loppututkinnon 1884.

Lilius palveli eri joukko-osastoissa Suomessa ja Venäjällä. Hän erosi armeijan palveluksesta alikapteenina vuonna 1893 ja siirtyi Suomen Yhdyspankin palvelukseen. Lilius oli pankin Viipurin ja Hangon konttorien johtajana ja hän toimi välillä myös kirjapainoalan yrityksen Lilius & Hertzbergin johtajana. Vuosina 1915–1916 Lilius oli arvopaperiosaston johtajana Thuringin pankkiiriliikkeessä, mutta hän vetäytyi tämän jälkeen syrjään liike-elämästä.

Lilius palveli itsenäisen Suomen armeijassa 1918–1919, oli majurina Helsingin Jääkäriprikaatissa 1918 ja hänet ylennettiin everstiluutnantiksi 1919. Lilius oli vuonna 1919 valtionhoitaja Mannerheimin vanhempana adjutanttina ja valtionhoitajan sota-asiainkanslian päällikkönä. Muita Mannerheimin adjutantteja olivat tällöin Heikki Kekoni, Akseli Gallen-Kallela ja Bertel Rosenbröijer. Vuoden 1919 presidentinvaalien jälkeen hän palasi liikealalle ja asui viimeksi Hangossa. Lilius oli Forssa Oy:n, Tervakoski Oy:n ja Tampereen Verkatehdas Oy:n johtokuntien jäsenenä ja hän osallistui muun muassa Kenraali Mannerheimin lastensuojeluliiton toimintaan.

Kasimir Lilius oli naimisissa 1894–1920 Vera von Brinckmannin (k. 1920) kanssa ja vuodesta 1923 Ellen Marianne Wikströmin kanssa. Kuvanveistäjä, taidemaalari ja kirjailija Carl-Gustaf Lilius oli Kasimir Liliuksen poika hänen toisesta avioliitostaan. Kasimir Liliuksen veljiä olivat Turun hovioikeuden presidentti, senaattori, eduskunnan oikeusasiamies ja kansanedustaja Frans Hugo Lilius (1860–1936), rehtori ja liikemies Hjalmar Filip Lilius (1858–1918) ja rehtori ja liikemies Arvid Ferdinand Lilius (1861–1926). Turun oikeuspormestari Karl Fredrik Samuel Lilius (1839–1906) oli hänen velipuolensa.

## Lähteet
Kanelitanko

**Kanelitanko** tarkoittaa tankomaiseksi rullaksi käpristynyttä kanelipuun (*Cinnamomum*) kuivattua sisäkaarnaa. Sitä voidaan käyttää mausteena hedelmä- ja raparperijälkiruoissa, vihannes- ja hedelmäsäilykkeissä ja juomissa sekä afrikkalaisessa ja aasialaisessa keittiössä myös eturuoissa.

Mausteeksi käytettäessä kanelitanko lisätään ruokaan valmistuksen alkuvaiheessa, poistetaan valmiista ruoasta ja pestään käytön jälkeen. Sitä voi käyttää uudelleen niin monta kertaa kuin siitä irtoaa makua.

## Lähteet
Raúl Díaz Arce

**Raúl Ignacio Díaz Arce** (s. 1. helmikuuta 1970 San Miguel) on elsalvadorilainen jalkapalloilija, pelipaikaltaan hyökkääjä. Hän on eniten maaleja El Salvadorin maajoukkueessa tehnyt pelaaja; hän teki 72 maaottelussaan 39 maalia.

Díaz Arce pelasi pitkään Yhdysvalloissa MLS:ssä, jossa hän edusti D.C. Unitedia, New England Revolutionia, San Jose Clashia, Tampa Bay Mutinya ja Colorado Rapidsia. Lisäksi hän edusti Yhdysvalloissa USL:ssä pelannutta Charleston Batterya, kotimaassaan CD Luis Angel Firpoa ja Águilaa sekä uransa lopulla Puerto Ricossa Puerto Rico Islandersia. Hän voitti D.C. Unitedin joukkueessa MLS Cupin vuosina 1996 ja 1997; ensin mainitulla kaudella hän oli pudotuspelien paras maalintekijä tehtyään kuudessa ottelussa kuusi maalia, muun muassa kolme maalia eli hattutempun ensimmäisessä välierässä Tampa Bay Mutinya vastaan.

Díaz Arce pelasi El Salvadorin maajoukkueessa ensimmäisen kerran huhtikuussa 1991 UNCAF Nations Cupin karsinnassa Nicaraguaa vastaan. Hän kuului El Salvadorin joukkueeseen vuosien 1996 ja 1998 CONCACAF Gold Cupissa ja teki vuoden 1996 turnauksessa kaksi maalia Trinidad ja Tobagoa vastaan. Kaikkiaan hän pelasi 72 maaottelua ja teki niissä 39 maalia. Hän teki hattutempun toukokuussa 1994 Hondurasia ja heinäkuussa 2000 Saint Vincent ja Grenadiineja vastaan. Viimeisen maaottelunsa hän pelasi syyskuussa 2000 MM-karsinnassa Hondurasia vastaan.

## Lähteet
École supérieure de physique et de chimie industrielles de la ville de Paris

**École supérieure de physique et de chimie industrielles de la ville de Paris** (**ESPCI**) on ranskalainen *[[grande école]]* ja osa PSL Research Universityä. Se kouluttaa fysiikan, kemian ja biologian perustutkinto- ja jatko-opiskelijoita ja tekee tutkimusta näillä aloilla. Vuoden 2017 Shanghain rankingissa se on ensimmäinen ranskalainen *École d'Ingénieurs*.

## Kuuluisia valmistuneita
* Marie Curie, puolalainen fyysikko
* André-Louis Debierne, ranskalainen kemisti
* Pierre-Gilles de Gennes, ranskalainen Nobel-palkittu fyysikko
* Frédéric Joliot-Curie, ranskalainen kemisti
* Paul Langevin, ranskalainen fyysikko
* Georges Urbain, ranskalainen kemisti

## Lähteet

## Aiheesta muualla

* ESPCI kotisivut
Uuno Kansa

**Uuno Kansa** (7. maaliskuuta 1902 Humppila – 19. lokakuuta 1995 Turku) oli suomalainen muistelmakirjailija.

Uuno Kansan vanhemmat olivat seppä Frans Fredrik Kansa (1873–1917) ja Maria Kristina Karlin (1875–1918). Hän oli naimisissa Saimi Poikulaisen (1904–1981) kanssa. Uuno Kansa oli laulaja Tapani Kansan isosetä.

## Teoksia
* *Pakolla puna-armeijaan*; toim. Reijo Ikävalko. Gummerus 1987

## Lähteet

## Aiheesta muualla
* Uuno Kansa Turun Ukkokodissa helmikuussa 1993 (Youtube)
Slayerin diskografia

**[[Slayer]]** oli yhdysvaltalainen thrash metal -yhtye.
## Studioalbumit
* 
* 
* 
* 
* 
* 
* 
* 
* 
* 
* 
* 

## EP:t
* 
* 

## Livealbumit
* 
* 
* 
* 

## DVD:t
* 
* 
* 
* 

## Kokoelma-albumit
* 
* 

## Singlet
* *[[Raining Blood]]* (1986)
* *[[Angel of Death (Slayerin kappale)|Angel of Death]]* (1986)
* *[[Postmortem]]* (1986)
* *[[Seasons in the Abyss (kappale)|Seasons in the Abyss]]* (1990)
* *[[Serenity in Murder]]* (1995)
* *[[I Hate You]]* (1996)
* *[[Stain of Mind]]* (1998)
* *[[Bloodline (kappale)|Bloodline]]* (2001)
* *[[Eternal Pyre]]* (2006)
* *[[Cult (kappale)|Cult]]* (2006)
* *[[Eyes of the Insane]]* (2006)
* *[[Psychopathy Red]]* (2009)
* *[[Hate Worldwide]]* (2009)
* *[[World Painted Blood (kappale)|World Painted Blood]]* (2010)
* *[[Implode]]* (2014)
* *[[When the Stillness Comes]]* (2015)
* *[[Repentless (kappale)|Repentless]]* (2015)
* *You Against You* (2016)
* *Pride in Prejudice* (2016)

## Musiikkivideot
* ”War Ensemble” (1990)
* ”Raining Blood” (1991)
* ”Seasons in the Abyss” (1991)
* ”Serenity in Murder” (1994)
* ”Dittohead” (1994)
* ”I Hate You” (1996)
* ”Stain of Mind” (1998)
* ”Bloodline” (2001)
* ”Eyes of the Insane” (2006)
* ”Beauty Through Order” (2010)
* ”World Painted Blood” (2010)
* ”Repentless” (2015)
* ”You Against You” (2016)
* ”Pride In Prejudice” (2016)
Musta valo (albumi)

**Musta Valo** on rap-artisti Altiksen albumi. Levy julkaistiin 10. heinäkuuta 2020.
## Kappaleet
# 
# 
# 
# 
# 
# 
# 
# 

## Lähteet
Reactor (videopeli)

**Reactor** on Gottliebin vuonna 1982 julkaisema räiskintätyyppinen kolikkopeli. Pelin tarkoituksena on töniä laajenevasta ydinreaktorista lähtevät hiukkaset seinään osumatta seinään itse. Lisäpisteitä saa, jos hiukkaset saa erillisiin säiliöihin. Parker Brothers julkaisi Reactorin Atari 2600 -version samana vuonna.

## Lähteet

## Aiheesta muualla
* Reactor-pelin kuvaus Museum of the Game -sivustolla
Radioaktiivisen aineen hallussapitorikos

**Radioaktiivisen aineen hallussapitorikos** on rikos, josta Suomessa säädetään rikoslain 44 luvussa. Rikokseen syyllistyy se, joka pitää hallussaan radioaktiivista ainetta ilman Säteilyturvakeskuksen myöntämää turvallisuuslupaa. Asianmukainen turvallisuuslupa edellyttää, että paikka, tarkoitus ja välineen eivät aiheuta vaaraa ja radioaktiivista jätteistä on huolehdittava asianmukaisesti. Myös käyttötarkoituksen on oltava hyväksyttävä, eikä ihmisen saama säteilyannos saa ylittää enimmäisarvoa. 

## Rangaistus
Radioaktiivisen aineen hallussapitorikos on toissijainen. Rangaistuksena tuomitaan sakkoa tai vankeutta enintään kuusi kuukautta. Rikosnimike on erittäin harvinainen ja esimerkiksi vuosina 2015-2019 teosta ei ole annettu yhtään tuomiota.

## Aiheesta muualla
https://www.minilex.fi/a/radioaktiivisen-aineen-hallussapitorikos

## Lähteet
Philip Toynbee

**Philip Toynbee** (1916 Oxford, Britannia – 1981 St Briavels, Gloucestershire, Britannia) oli brittiläinen kirjailija. Opiskeltuaan Oxfordin yliopistossa hän työskenteli toimittajana ja kustannusalalla. Hän kirjoitti kokeellisia romaaneja, antiromaaneja, joiden aikakäsitys poikkeaa perinteisestä. Hän kirjoitti myös runomuotoisia romaaneja.

Philip Toynbeen isä oli historioitsija Arnold J. Toynbee, hänen tyttärensä on toimittaja Polly Toynbee.

## Lähteet
Herman Julius Roos

**Herman Julius Roos** (1. maaliskuuta 1725 Ruotsi – 5. lokakuuta 1786 Rosenborgin kartano, Vermlanti) oli ruotsalainen sotilas ja Pohjanmaan talousdeputaation puheenjohtaja 1760-luvun alkupuolella.

Roosin vanhemmat olivat majuri Carl Gustaf Roos af Hjelmsäter ja Marta Magdalena von Stefken. Roos tuli ylioppilaaksi Uppsalassa toukokuussa 1736, minkä jälkeen hän osallistui sotilaana mm. Pommerin sotaan. Hänet ylennettiin kapteeniksi vuonna 1752, majuriksi vuonna 1765 ja vuonna 1773 everstiluutnantiksi. Sotapalveluksesta Roos erosi everstinä vuonna 1783. Siviilissä Roos oli vuodesta 1760 Suomen talousdeputaatiossa ja tuli Pohjanmaan talousdeputaation puheenjohtajaksi. Osin Roosin vaikutuksesta, osin käytännön seikoista isojako aloitettiin juuri Pohjanmaalta ja Roos edisti työtä tarmokkaasti. Jo ennen vuosien 1765–1766 valtiopäiviä niityt ja pellot oli saatu jaetuksi Laihialla, Vähässäkyrössä ja Koivulahdella, pellot lisäksi Lapualla ja Isossakyrössä. Vuonna 1770 Roos sai valtiosäädyiltä 3&nbsp;000 hopeataalarin palkkion toiminnastaan deputaation puheenjohtajana ja isonjaon edistäjänä.

Roos avioitui elämänsä aikana kahdesti. Hänen ensimmäinen vaimonsa oli torvensoittaja Kuhlaun tytär Beata Kuhlau (k. 1760-luvulla), jonka kanssa hän sai seitsemän lasta. Näistä kapteeni Magnus Christian Roos af Hjelmsäter (28.6.1755-7.12.1832), immatrikuloitiin Suomen Ritarihuoneeseen 7.2.1818, mutta suku sammui Suomessa hänen myötään. Toinen puoliso oli vapaaherratar Andreetta Beata Roos (k. 1779), kenraaliluutnantti ja maaherra Axel Erik Roosin ja hänen toisen vaimonsa Hedvig Charlotta Cronhielm af Flostan tytär. Toisen vaimonsa kanssa Roos sai neljä lasta.

## Lähteet
Veikko Niemi-Aro

**Veikko Johannes Niemi-Aro** (23. syyskuuta 1913 Kauhajoki – 23. heinäkuuta 1998 Oulu) oli suomalainen sahateollisuuden yritysjohtaja, joka sai teollisuusneuvoksen arvonimen.

Niemi-Aron vanhemmat olivat maanviljelijä Juho Jaakko Niemi-Aro, aiemmin Kasari-Aro, ja Aino Sesilia Filppula. Hänen puolisonsa olivat 1947–1970 Sinikka Marttila ja vuodesta 1975 Eira Hasanen. Niemi-Aro kävi kansakoulun ja itseopiskeluna kirjallisen konttoriopiston kurssin, samoin kuin kirjanpitokursseja. Hän toimi vuodesta 1935 sahateollisuudessa ja aloitti 1939 sahateollisuuskoulun Viipurissa, valmistuen sahateknikoksi 1941 Kotkassa. Niemi-Aro toimi työnjohtajana useilla sahoilla. Vuonna 1938 hän tuli Kauhajoen Saha -yhtiön palvelukseen, osallistuen kuitenkin sekä talvisotaan että jatkosotaan ja yleten suoraan ylikersantista vänrikiksi käymättä Reserviupseerikoulua. Sotilasarvotaan Niemi-Aro oli reservin kapteeni. Oltuaan ensin Kauhajoen Sahan saha- ja metsäpäällikkö Niemi-Aro tuli yhtiön toimitusjohtajaksi 1958. Hän kehitti yrityksestä monipuolisen puunjalostuslaitoksen, jossa oli puutalotehdas, liimapalkkien valmistamo, höyläämö ja kyllästämö. Yritys oli aikanaan Suomen suurimpia talotehtaita. Vuonna 1976, kun Niemi-Aro jäi eläkkeelle, sen palveluksessa oli 450 henkilöä. Niemi-Aro myös edisti laajasti sahateollisuuden yhteistyötä ja hänellä oli useita alansa ja muita luottamustoimia. Hänet tunnettiin urheilun ystävänä ja etenkin Kauhajoen Karhun tukijana. Teollisuusneuvoksen arvonimen Niemi-Aro sai vuonna 1967.  

## Lähteet
Ocean to Ocean

**Ocean to Ocean** (tyyliteltynä *ocean to ocean*) on yhdysvaltalaisen laulaja-lauluntekijä Tori Amosin albumi vuodelta 2021. Se julkaistiin 29. lokakuuta 2021. *Ocean to Ocean* on Amosin kuudestoista sooloalbumi. 

Albumilta julkaistiin singlenä kappale ”Speaking with Trees”. Kappale ilmestyi kuukautta ennen albumia. Kappale ”Spies” julkaistiin lisäksi digitaalisena promosinglenä suoratoistopalveluissa.

## Taustaa
*Ocean to Ocean* on Amosin ensimmäinen albumi neljään vuoteen. Se levytettiin koronapandemian aikana vuonna 2021. Kappaleet ovat melankolisia. Amos käsittelee niissä muun muassa äitinsä kuoleman aiheuttamaa surua. Myös pandemia aiheutti hänelle ahdistusta, jota hän käsitteli musiikissa. Amos sai lisäksi inspiraatiota kotipaikkansa Cornwallin luonnosta ja mytologiasta.

## Kappaleet

## Arvostelut
* Metacritic: 81/100
* Soundi: 
* The Irish Times:  
* AllMusic: 
* Sputnik:  

## Listasijoitukset

## Lähteet

## Aiheesta muualla
* Ocean to Ocean Discogs-sivustolla
* Ocean to Ocean AllMusic-sivustolla
Bertel Rosenbröijer

**Edvin Bertel Rosenbröijer** (14. joulukuuta 1887 Baku, Venäjän keisarikunta – 26. syyskuuta 1943 Tilkan sotilassairaala, Helsinki) oli suomalainen everstiluutnantti ja sotilasasiamies.

Rosenbröijerin vanhemmat olivat merikapteeni Hugo Boris Rosenbröijer ja Josefina Katarina Fredrika Lindstedt. Hän pääsi ylioppilaaksi Helsingin reaalilyseosta 1907 ja opiskeli Helsingin yliopistossa oikeustedettä.

Rosenbröijer oli rautatiehallituksessa kirjurina ja kirjanpitäjänä 1909–1918. Hän oli mukana ensimmäisten suojeluskuntien järjestäytymisessä jo 1905 ja osallistui Hakaniemen mellakkaan 1906. Rosenbröijer osallistui uudelleen suojeluskuntien perustamiseen 1917–1918 ja Suomen sisällissodan aikana hän oli mukana huhtikuussa 1918 Helsingin valtauksessa. Hän siirtyi 1918 armeijan palvelukseen ja kävi kadettikoulun 1920. Rosenbröijer oli vuonna 1919 valtionhoitaja Carl Gustaf Emil Mannerheimin toisena adjutanttina ja sen jälkeen presidentti Kaarlo Juho Ståhlbergin nuorempana adjutanttina. Hän opiskeli Ranskassa 1920–1921 ja palveli sinä aikana 54. jalkaväkirykmentissä Compiègnessa ja 26. jääkäripataljoonassa Metzissä. Rosenbröijer palveli yleisesikunnassa toimistoupseerina ja vt. toimistopäällikkönä 1921–1927, oli sotilasasiamiehenä Tukholmassa 1927 ja Suomen valkoisen kaartin komppanianpäällikkönä 1927–1928. Hän oli vanhempana toimistoupseerina yleisesikunnan ulkomaantoimistossa 1928–1929 ja sotilasasiamiehenä Tukholmassa, Oslossa ja Kööpenhaminassa 1929–1933. Vuodesta 1933 lähtien Rosenbröijer oli yleisesikunnan ulkomaanosaston toimistopäällikkönä. Rosenbröijer ylennettiin luutnantiksi 1920, kapteeniksi 1923, majuriksi 1928 ja everstiluutnantiksi 1938. Vuonna 1936 hän oli vielä Mannerheimin adjutanttina, kun tämä oli Suomen virallisena edustajana Lontoossa Englannin kuninkaan Yrjö V:n hautajaisissa.

Rosenbröijer palveli jatkosodan aikana päämajan sotilasasiamiestoimiston päällikkönä. Hän kuoli pitkäaikaiseen vakavaan sairauteen 53. sotasairaalassa syyskuussa 1943.

Bertel Rosenbröijer oli naimisissa vuodesta 1916 toimittaja, kääntäjä ja kirjailija Gurli Sofie Ingeborg Sevónin kanssa. Bertel Rosenbröijer oli jääkärieverstiluutnantti John Rosenbröijerin serkku.

## Lähteet
Cure (elokuva)

**Cure** () on vuonna 1997 ensi-iltansa saanut japanilainen kauhuelokuva, jonka on ohjannut ja käsikirjoittanut Kiyoshi Kurosawa sekä tähdittänyt Kōji Yakusho, Masato Hagiwara, Tsuyoshi Ujiki ja Anna Nakagawa. Se on yksi japanilaisen uuden aallon kauhuelokuvan merkittävimmistä elokuvista yhdessä Hideo Nakatan *[[Ringu]]n* ja Takashi Shimizun *[[Ju-On: The Grudge]]n* kanssa.

Ilmestyessään *Cure* oli kriitikoiden ylistämä sekä Japanissa, että maailmanlaajuisesti. Kriitikot ylistivät erityisesti Kurosawan ohjausta sekä elokuvan visuaaleja ja tunnelmaa. Vuonna 2012 eteläkorealainen elokuvaohjaaja Bong Joon-ho listasi *Curen* yhdeksi kaikkien aikojen parhaimmaksi elokuvaksi ja sanoi sillä olleen suuri vaikutus hänen uraansa.

## Näyttelijät

## Lähteet

## Aiheesta muualla
*
Juho Koivistoinen (leipuri)

**Johan (Juho) Koivistoinen** (13. joulukuuta 1867 Laukaa – 14. huhtikuuta 1918 Helsinki)  oli suomalainen leipuri, joka toimi Suomen Leipurityöntekijäin Liiton (myöh. Suomen Ravinto- ja Nautintoainetyöväen Liitto) puheenjohtajana vuosina 1906–1913.

## Elämä
Laukaassa syntynyt Koivistoinen lähti leipurinoppiin Jyväskylään vuonna 1884 ja muutti Helsinkiin 1889, jossa hän piti oma leipomoa 1897–1903. Koivistoinen oli ensimmäinen yötyöstä luopunut leipomoliikkeenharjoittaja. Vuodesta 1909 lähtien Koivistoinen työskenteli leipurina Elannon leipätehtaalla. Rutiinityön ohellä hän oli kiinnostunut leivontatekniikasta kokeillen eri raaka-aineita ja valmistusmenetelmiä.

Koivistoinen liittyi Helsingin Leipomotyöntekijäin ammattiosastoon vuonna 1890 ja toimi sen puheenjohtajana 1899–1909. Vuonna 1899 Koivistoinen teki aloitteen leipurien valtakunnallisen ammattiliiton perustamista. Samana vuonna hän toimi myös leipurien ensimmäisen lakkokokouksen puheenjohtajana. Suomen Leipurityöntekijäin Liitto perustettiin lopulta syyskuussa 1906, jolloin Koivistoinen valittiin sen ensimmäiseksi puheenjohtajaksi. Vuonna 1907 Koivistoinen valittiin myös leipurien edustajaksi vastaperustetutn Suomen Ammattijärjestön keskustoimikuntaan. Hän toimi leipurityöntekijäin liiton puheenjohtajana vuoteen 1913.

Sisällissodan käynnistyessä Koivistoinen liittyi Helsingin punakaartiin. Hän katosi Helsingin taistelun yhteydessä ja julistettiin kuolleeksi 1923. Joidenkin tietojen mukaan Koivistoinen olisi kadonnut jossakin Helsingin ja Keravan välillä.

## Lähteet
Tokugawa Tsunayoshi

**Tokugawa Tsunayoshi** (23. helmikuuta 1646, Edo — 19. helmikuuta 1709 Edo) oli Japanin Tokugawa-shōgunaatin viides shōgun. Hänet tunnetaan myös lisänimellä ”Koirien shōgun”, mikä johtuu hänen säätämistään eläinsuojelulaeista, jotka koskivat erityisesti koiria.

Tsunayoshi oli edellisen shōgunin Tokugawa Ietsunan nuorempi velipuoli. Tsunayoshin isä oli Tokugawa-shōgunaatin kolmas shōgun Tokugawa Iemitsu ja hänen äitinsä palatsin palvelijatar.

Tsunayoshi julistettiin shōguniksi vuonna 1680, jolloin Japani eli yhtä historiansa vauraimmista ja rauhallisimmista kausista. Tsunayoshi pyrki edistämään uuskungfutselaisuutta, jonka oli kehittänyt 1100-luvulla elänyt kiinalainen oppinut Zhu Xi. Zhu Xin oppien mukaan ihmisen tärkein tehtävä oli pysyä uskollisena valtiovallalle. Kautensa loppupuolella Tsunayoshi menetti kuitenkin kiinnostuksen virkatehtäviensä hoitoon ja keskittyi ylelliseen elämään palatsissaan. Hallinnosta tuli heikko ja todellisuudesta vieraantunut, mistä olivat hyvänä esimerkkinä Tsunayoshin omalaatuiset koirien hyvinvointia koskevat määräykset.

Tsunayoshi oli syntynyt koiran vuonna, ja eräs buddhalainen munkki väitti Tsunayoshille, että tämä oli ollut edellisessä elämässään koira. Tämän seurauksena Tsunayoshi määräsi kuolemantuomion jokaiselle, joka vahingoitti koiraa. Lisäksi hän vaati, että koiria puhuteltaisiin aina kunnioittavasti. Tsunayoshi myös piti valtion varoin yllä tarhassa arviolta 50 000 koiraa, joita ruokittiin riisillä ja kuivatulla kalalla.

Koirien asemalla Tsunayoshin vuodesta 1687 lähtien annetuissa laeissa oli toisaalta myös perusteet. Edo kuhisi 1600-luvulla kaltoin kohdeltuja, nälkiintyneitä ja villiintyneitä kulkukoiria sekä kuolleiden koirien mätäneviä ruumiita, ja näihin ongelmiin oli epäilemättä puututtava jo hygienian vuoksi. Tsunayoshin laeissa oli lisäksi myös lukuisia muita edunsaajia. Raskaana olevat naiset olivat lakien mukaan varattomina oikeutettuja sosiaalihuoltoon, hylätyille lapsille perustettiin ensimmäiset lastenkodit, paikallisviranomaisten oli huolehdittava sairaanhoidosta ja vankien oloja parannettiin.

Huhtikuussa vuonna 1701 Edon hovissa tapahtui välikohtaus, kun Akōn daimio Asano Nakanori hyökkäsi hoviherra Kira Yoshinakan kimppuun ja haavoitti tätä veitsellä. Hyökkäys johtui siitä, että Kira oli aiemmin loukannut Asanoa, joka ei tuntenut hovietikettiä. Shōgun Tsunayoshi ei voinut hyväksyä Asanon raivonpurkausta ja määräsi tämän tekemään seppukun, kunniaitsemurhan. Tämä tapaus johti sittemmin tapahtumiin, jotka ovat 47 rōninin legendan taustalla.

## Lähteet